Hrvatski sabor
20120925

E sad, da bismo na našoj strani, sad govorim o suprotstavljenim stranama premda to nije tako, da bismo na strani Porezne uprave imali ljude koji bi to mogli u najmanju ruku kontrolirati i držati u nekakvim razumnim granicama ti ljudi bi trebali biti drugačijeg profila od običnog poreznog inspektora, da se nitko ne uvrijedi. Jednostavno bi trebali biti vrhunski stručnjaci. Mislim da ova odredba da to ne košta ništa, jednostavno ne može stajati i ne treba stajati, previše nam je stalo do toga da bi se na jednoj floskuli zaustavili, eto to neće ništa koštati. Ma koštat će i treba koštati poneku paru jer je vrijedno toga da košta. Hvala.